গাণিতিক কাম্যতমকরণ
গণিতে, কম্পিউটার বিজ্ঞানে এবং অর্থশাস্ত্রে কাম্যতমকরণ (optimization) বা গাণিতিক প্রোগ্রামিং (mathematical programming) বলতে একটি সেটে বিদ্যমান অনেকগুলো বিকল্প থেকে কাম্যতম বা সর্বোচ্চ সন্তুষ্টিবিধায়ক বিকল্পটি বেছে নেয়াকে বোঝায়। সাধারণত এটি দিয়ে এমন সব সমস্যা নিয়ে গবেষণা বোঝায়, যেখানে একটি নির্দিষ্ট সেট থেকে কোন বাস্তব বা পূর্ণসংখ্যা চলকের মান প্রণালীবদ্ধভাবে পছন্দ করার মাধ্যমে কোন বাস্তব ফাংশনের সর্বোচ্চ বা সর্বনিম্ন মান বের করার চেষ্টা করা হয়।